user
Mikä on kurkkumätä?
assistant
Kurkkumätä eli difteria on Corynebacterium diphtheriae -bakteerin aiheuttama nielun, kurkunpään, nenän tai ihon tulehdus. 

C. diphtheriaen taudinaiheuttamiskyky perustuu ennen kaikkea bakteerin tuottamaan myrkkyyn eli toksiiniin, joka voi aiheuttaa paikallista kudostuhoa ja siten vaikeita jälkitauteja, kuten hermo- ja sydänlihastulehdusta. 

Ihminen on C. diphtheriae -bakteerin ainoa tunnettu isäntä. 

Myös C. ulcerans ja C. pseudotuberculosis voivat tuottaa toksiinia ja siten aiheuttaa difterian kaltaisen taudin. C. ulceransin isäntänä toimivat lukuisat nisäkkäät. C. pseudotuberculosista puolestaan tavataan pääsääntöisesti märehtijöillä, ja se aiheuttaa ihmiselle tautia hyvin harvoin. 